CELEX: 32019D0450
Language: lt
Date: 2019-03-19 00:00:00
Title: 2019 m. kovo 19 d. Komisijos įgyvendinimo sprendimas (ES) 2019/450 dėl statybos produktams taikomų Europos vertinimo dokumentų, parengtų siekiant užtikrinti Europos Parlamento ir Tarybos reglamento (ES) Nr. 305/2011 įgyvendinimą, paskelbimo (Tekstas svarbus EEE.)

20.3.2019   
               
               
                  LT
               
               
                  Europos Sąjungos oficialusis leidinys
               
               
                  L 77/78
               
            
         KOMISIJOS ĮGYVENDINIMO SPRENDIMAS (ES) 2019/450
         2019 m. kovo 19 d.
         dėl statybos produktams taikomų Europos vertinimo dokumentų, parengtų siekiant užtikrinti Europos Parlamento ir Tarybos reglamento (ES) Nr. 305/2011 įgyvendinimą, paskelbimo
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ypač į jo 22 straipsnį,
         kadangi:
         
                     (1)
                  
                  
                     pagal Reglamentą (ES) Nr. 305/2011 techninio vertinimo įstaigos turi taikyti darniuosiuose standartuose, kurių nuorodos paskelbtos Europos Sąjungos oficialiajame leidinyje, pateiktus statybos produktų eksploatacinių savybių vertinimo metodus ir kriterijus, atsižvelgdamos į šių produktų esmines charakteristikas;
                  
               
                     (2)
                  
                  
                     gamintojams pateikus keletą prašymų dėl Europos techninio įvertinimo, techninio vertinimo įstaigų organizacija, vadovaudamasi Reglamento (ES) Nr. 305/2011 19 straipsniu, parengė ir priėmė keletą Europos vertinimo dokumentų;
                  
               
                     (3)
                  
                  
                     Komisija įvertino, ar techninio vertinimo įstaigų organizacijos parengti Europos vertinimo dokumentai atitinka poreikius, kuriuos reikia patenkinti atsižvelgiant į Reglamento (ES) Nr. 305/2011 I priede nustatytus esminius statybos darbų reikalavimus;
                  
               
                     (4)
                  
                  
                     techninio vertinimo įstaigų organizacijos parengti Europos vertinimo dokumentai atitinka poreikius, kuriuos reikia patenkinti atsižvelgiant į Reglamento (ES) Nr. 305/2011 I priede nustatytus esminius statybos darbų reikalavimus. Todėl tikslinga tų Europos vertinimo dokumentų nuorodas paskelbti Europos Sąjungos oficialiajame leidinyje,
                  
               PRIĖMĖ ŠĮ SPRENDIMĄ:
         
            1 straipsnis
            Statybos produktams taikomų šio sprendimo priede išvardytų Europos vertinimo dokumentų, parengtų siekiant užtikrinti Europos Parlamento ir Tarybos reglamento (ES) Nr. 305/2011 įgyvendinimą, nuorodos skelbiamos Europos Sąjungos oficialiajame leidinyje.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2019 m. kovo 19 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 88, 2011 4 4, p. 5.
      
      
         
            PRIEDAS
            
               Europos vertinimo dokumento nuoroda ir pavadinimas
            
            
                        040427-00-0404
                     
                     
                        Išorės kompozicinės termoizoliacinės sistemos (ETICS) komplektai su termoizoliacinio tinko skiediniu ir apdailiniu posluoksniu arba neištisinio išorinio sluoksnio apdaru
                     
                  
                        060012-00-0802
                     
                     
                        Iš stiklo pluošto, mineralinių ir organinių medžiagų pagaminto dūmtakio įdėklo ir pagalbinių reikmenų rinkinys
                     
                  
                        090119-00-0404
                     
                     
                        Išorinių sienų apkalai skirtų mineralinės vatos plokščių, tinkuojamų statybvietėje, rinkinys
                     
                  
                        090120-00-0404
                     
                     
                        Išorinėms sienoms skirtų neatraminių mineralinės vatos plokščių rinkiniai
                     
                  
                        130031-00-0304
                     
                     
                        Sijos ir kolonos su metalinėmis spragotomis sienelėmis
                     
                  
                        130082-00-0603
                     
                     
                        Fasadinė tvirtinimo sistema. Plastikinis laikiklis medinių ar medienos elementų tvirtinimui prie pagrindo
                     
                  
                        260014-00-0301
                     
                     
                        Degto sluoksninio silikato pagrindu pagamintas II tipo priedas